**LIETUVOS RESPUBLIKOS AMBASADA NYDERLANDŲ KARALYSTĖJE**

**AKTUALIOS EKONOMINĖS INFORMACIJOS SUVESTINĖ**

2022 m. rugsėjo 3 – spalio 5 d.

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | |
| Rugsėjo 18 d. | Per pirmuosius 7 mėnesius NL gyventojams patvirtintos 89,9 mln. EUR vertės paraiškos subsidijoms gyvenamųjų namų šiltinimui gauti, o per tą patį 2021 m. laikotarpį – 27,5 mln. EUR. Šiais metais taip pat buvo paklausūs šilumos siurbliai ir saulės katilai. | <https://nltimes.nl/2022/09/18/homeowners-apply-4-times-subsidies-energy-saving-measures-last-year> |  |
| Rugsėjo 28 d. | Skaičiuojama, kad dėl infliacijos NL gyventojai perka mažiau organinių produktų ir mėsos pakaitalų. Analogiška tendencija pastebima ir nebūtinųjų prekių sektoriuje, pvz., drabužių ar namų dekoro. | <https://nltimes.nl/2022/09/28/inflation-nl-residents-buying-fewer-organic-products-meat-substitutes>  <https://nltimes.nl/2022/09/25/people-buying-fewer-clothes-home-goods-inflation-rises> |  |
| Spalio 2 d. | NL geležinkeliai NS pradeda eksperimentą vienoje iš traukinių stočių siūlydami išsinuomoti ne tik įprastus, bet ir elektrinius dviračius. Kol kas nuomai bus pasiūlyta 30 elektrinių dviračių. | <https://nltimes.nl/2022/10/02/ns-begins-trial-30-public-transport-e-bikes-driebergen-zeist-station> |  |
|  |  |  |  |
| **Investicijoms pritraukti į Lietuvą aktuali informacija** | | | |
| Rugsėjo 12 d. | 2021 m. NL gyveno 9.3 mln. darbingo amžiaus žmonių (nuo 15 iki 75 metų), tačiau net 48% jų savo pasirinkimu nedirba pilnos darbo dienos. Situacija mažai pasikeitė nuo 2013 m., kai ne visą darbo dieną dirbo 47% gyventojų. Šalyje šiuo metu labai trūksta darbuotojų. | <https://nltimes.nl/2022/09/12/half-dutch-workforce-employed-part-time-including-70-women> |  |
|  |  |  |  |
| **Lietuvos verslo plėtrai aktuali informacija** | | | |
| Rugsėjo 5 d. | NL miestas Haarlem gali tapti pirmuoju pasaulyje, nuo 2024 m. uždraudusiu mėsos reklamą miesto gatvėse. | <https://nltimes.nl/2022/09/05/haarlem-ban-meat-advertisements-worlds-first> |  |
|  |  |  |  |
| **Lietuvos turizmo sektoriui aktuali informacija** | | | |
| Rugsėjo 14 d. | ABN Amro skaičiuojant, kad turistų nakvynių skaičius Amsterdame 2022 m. sieks 18 mln., Amsterdamo savivaldybė įsipareigojo iki gruodžio paruošti planą kaip riboti turistų srautus miesto centre – pirmiausia galvojama apie turizmo mokesčio didinimą 30%. Kambarių viešbučiuose kainos 2022 m. augo 25%. | <https://nltimes.nl/2022/09/14/adam-present-measures-tourism-december-hotels-want-day-tripper-tax> |  |
| Rugsėjo 12 d. | NL ir toliau mažėja muziejų lankytojų skaičius. 2019 m. NL muziejus aplankė 32,6 mln. žmonių, 2020 m. – 13,2 mln., o 2021 m. – 11,8 mln. Skaičiuojama, kad šiais metais muziejus aplankys 18,2 mln. žmonių. | <https://nltimes.nl/2022/09/12/museum-visits-drop-14-million-many-museums-trouble> |  |
| Rugsėjo 26 d. | Kelionių organizacija TUI spalį dalį skrydžių iš Amsterdamo perkels į Briuselį. Situacijos Schiphol oro uoste paveikti skrydžiai atostogų kryptimis: į Tenerifę, Kosą, Maljorką, Kretą ir Gambiją. | <https://nltimes.nl/2022/09/26/tui-moves-flights-schiphol-brussels-october> |  |
| Rugsėjo 29 d. | Amsterdamo Schiphol oro uostas liepė čia veikiančioms oro linijoms bent pusmečiui pratęsti griežtą išvykstančiųjų skaičiaus limitą. Prieš kelias savaites buvo nustatytas 57 000 išvykstančių keleivių per dieną limitas. Bet jis dar kartą sumažintas iki 50 000 keleivių atostogų laikotarpiu ir iki 46 000 per dieną kitu metu. | <https://nltimes.nl/2022/09/29/schiphol-demands-strict-passenger-limits-march-2023-thousands-seats-cut> |  |
| Rugsėjo 30 d. | Amsterdamo miesto taryba balsavo prieš draudimą turistams apsipirkti lengvųjų narkotinių medžiagų kavinėse. | <https://nltimes.nl/2022/09/30/amsterdam-votes-plan-ban-tourists-coffeeshops> |  |
| Spalio 3 d. | KLM and Transavia avialinijos susitarė keleiviams, kurie skrydžio metu elgiasi netinkamai, uždrausti 5 metus naudotis jų paslaugomis. Pagal dabartines tendencijas, vidutiniškai per mėnesį į tokį sąrašą galėtų būti įtraukiami 5 keleiviai. | <https://nltimes.nl/2022/10/03/klm-transavia-jointly-punish-difficult-passengers-five-year-bans> |  |
|  |  |  |  |
| **Bendradarbiavimui MTEPI[[1]](#footnote-1) srityse aktuali informacija** | | | |
| Rugsėjo 18 d. | Daugiau nei trečdalis olandų teigia, kad savo savivaldybėje norėtų daugiau saulės energijos parkų (37 proc.) ir vėjo jėgainių (36 proc.). Prieš karą Ukrainoje parama saulės energijos parkams ir vėjo jėgainėms atitinkamai siekė 29 ir 26 proc. | <https://nltimes.nl/2022/09/18/resistance-wind-turbines-municipalities-decreasing> |  |
| Rugsėjo 16 d. | NL Vyriausybė ateinančiais dešimtmečiais planuoja didinti vėjo energijos gamybą, ypač jūroje. Planuose - iki 2050 m. jūroje pagaminti apie 70 gigavatų vėjo energijos. | https://nltimes.nl/2022/09/16/netherlands-plans-massive-expansion-offshore-wind-energy-70-gigawatts |  |
| Spalio 5 d. | Roterdamo uoste veikia naujo tipo saugus kvantinis tinklas, kuris gali ekonomiškai ir keičiamu mastu sujungti kelis vartotojus per vieną centrą. Taip bus užtikrintas nesusekamas interneto ryšys visoje uosto teritorijoje. | <https://www.portofrotterdam.com/en/news-and-press-releases/untappable-internet-for-port-of-rotterdam-offered-by-quantum-technology> |  |
|  |  |  |  |
| **Lietuvos ekonominiam saugumui aktuali informacija** | | | |
| Rugsėjo 6 d. | 44% NL elektros pagaminama tvariai – daugiausiai dėl saulės ir vėjo energijos dalies augimo. Antrąjį 2022 m. ketvirtį pirmą kartą daugiau elektros buvo pagaminta iš tvarių šaltinių nei iš dujų. Balandžio–birželio mėnesiais 44% visos elektros buvo pagaminta iš atsinaujinančių šaltinių. Dujų pagrindu tiekiama 39% visos elektros. Tvarios energijos gamyba per 12 mėnesių išaugo 25%. | <https://www.cbs.nl/en-gb/news/2022/36/more-electricity-from-coal-and-renewable-sources-less-from-gas> |  |
| Rugsėjo 9 d. | Amsterdamo miestas planuoja nuo š.m. gruodžio mėn. iki 2025 m. vykdyti eksperimentą, kuriuo būtų siekiama daugiau gyvenamojo būsto objektų grąžinti į nuomos rinką – nekilnojamojo turto savininkams, nenaudojant turimų patalpų, grės baudos iki 9000 EUR | <https://www.dutchnews.nl/news/2022/09/crackdown-on-empty-amsterdam-homes-and-offices-with-higher-landlord-fines/> |  |
| Rugsėjo 22 d. | 2022 metų Vandenilio viršūnių susitikimo ir parodos organizatoriai paskelbė apie planuojamą naują renginį 2023 gegužę. Viršūnių susitikimas 2022 m. buvo didžiausias pasaulyje renginys, skirtas apžvelgti pažangą vandenilio sektoriaus srityje. Organizatoriai skelbia, kad siekiant atliepti didėjančią paklausą, 2023 m. renginys bus dvigubai didesnis. Tiksli renginio data dar neskelbiama. | <https://www.portofrotterdam.com/en/news-and-press-releases/world-hydrogen-2023-returns-to-rotterdam-doubling-in-size> |  |
| Rugsėjo 26 d. | Vandens įmonės NL sako, kad sausros, taršos ir augančio gyventojų skaičiaus derinys kelia grėsmę švaraus, geriamojo vandens tiekimui šalyje. Geriamojo vandens trūkumas gali pasijausti jau po kelerių metų. | <https://nltimes.nl/2022/09/26/looming-drinking-water-shortage-threat-netherlands-suppliers-say> |  |
| Rugsėjo 29 d. | NL dujų saugyklos užpildytos 90%, tad NL nesunkiai išgyvens žiemą be rusiškų dujų, net jei ji bus labai šalta, teigia „Gasunie“ atstovas spaudai. | <https://nltimes.nl/2022/09/29/dutch-gas-reserve-now-90-capacity-exceeding-eu-target-80> |  |
| Rugsėjo 28 d. | NL veikia 903 įmonės, kurių bent 50% akcijų priklauso Kinijos motininei bendrovei arba Kinijos valstybei. Įmonės veikia Roterdamo uoste ir telekomunikacijų bei energetikos sektoriuose. 2018-2021 m. beveik 90% Kinijos investicijų Europoje teko JK, DE, FR ir NL. | <https://nltimes.nl/2022/09/28/900-dutch-companies-owned-china-chinese-parent-experts-fear-espionage> |  |
| Rugsėjo 26 d. | Groningeno dujų gavybos vieta nuo spalio 1 d. bus išnaudojama tik minimaliai. Tam, kad nereikėtų uždaryti likusių 11 gręžinių, per metus bus pagaminama 2,8 mlrd. m3 dujų (nuo 2021 m. spalio 1 d. iki 2022 m. rugsėjo 30 d. jų buvo išgauta 4,5 mlrd. m3.) | <https://nltimes.nl/2022/09/26/groningen-gas-field-extraction-reduced-third-october> |  |
|  |  |  |  |
| **Bendra ekonominė informacija** | | | |
| Rugsėjo 14 d. | Rabobank prognozuoja, kad NL ekonomika artėja prie lūžio taško: po stipraus augimo 2022 m. pradžioje tikėtina, kad aukšta infliacija sukels ekonomikos susitraukimą šių metų pabaigoje ir kitų metų pradžioje. Prognozuojama, kad šiais metais infliacija sieks 11,4%, o kitąmet – 4,9%. | <https://economics.rabobank.com/publications/2022/september/dutch-economy-nears-tipping-point-high-inflation-causes-contraction/> |  |
| Rugsėjo 20 d. | NL pažymėta Biudžeto diena arba Prinsjesdag. Vertinant kitų metų biudžetą, skaičiuojama, kad skurdžių namų ūkių pajamos augs 7,4%, o išlaikomų vyriausybės pašalpų namų ūkių – 8,5%. Vertinant 2022 m., perkamoji galia kris 6,8%, o pajamos vidutiniškai augs 3,9%. Minimalus atlyginimas augs 10% (sieks 1935 EUR), didės pensijos, bet augs ir pelno mokesčiai. Perkamosios galios gelbėjimo planas vyriausybei kainuos apie 17 mlrd. EUR, tad biudžeto deficitas sieks 2,5%. Ruošiamas pagalbos planas ir smulkioms bei vidutinėms įmonėms, bet jis bus pristatytas lapkričio mėn. | <https://business.gov.nl/prinsjesdag/> |  |
| Rugsėjo 30 d. | Rugsėjo mėn. infliacija NL siekė 17,1% - dar vienas rekordas. Rugpjūčio mėnesį infliacija siekė 13,7%. | <https://nltimes.nl/2022/09/30/inflation-hit-17-september-another-record-high> |  |
| Rugsėjis | NL Vyriausybės informaciniame portale verslui patalpintas 5 principų sąrašas kaip užtikrinti skaitmeninio verslo saugumą. | <https://business.gov.nl/running-your-business/business-management/cyber-security/> |  |
|  |  |  |  |
| **Kita ekonominiam bendradarbiavimui aktuali informacija** | | | |
| Rugsėjo 22 d. | Nyderlandai Europos Sąjungoje (ES) užima trečią vietą pagal 2022 m. skaitmeninės ekonomikos ir visuomenės indeksą (DESI). NL dviejuose ankstesniuose metiniuose reitinguose užėmė 4 vietą. | <https://investinholland.com/news/netherlands-digital-economy-society-index-2022/> |  |
| Rugsėjo 26 d. | NL keliais šiuo metu važinėja 300 tūkst. elektromobilių. Jų skaičius nuo 2020 m. NL išaugo trigubai. Populiariausias ženklas – Tesla. | <https://nltimes.nl/2022/09/26/number-electric-cars-netherlands-nearly-tripled-since-2020> |  |
| Rugsėjo 30 d. | Per 5 m. Belgijos valdomų tarptautinių įmonių skaičius NL išaugo nuo 1 138 (2015 m.) iki 1 528 (2020 m.). Per tą patį laikotarpį Belgijos įmonių indėlis į Nyderlandų ekonomiką išaugo beveik dvigubai – iki maždaug 4,6 milijardo eurų. | <https://www.cbs.nl/en-gb/news/2022/39/34-percent-more-belgian-enterprises-in-the-netherlands> |  |
| Spalio 3 d. | Rugsėjo mėn., pirmą kartą per 2 metus užfiksuotas NL pramonės susitraukimas. Visgi atkreipiamas dėmesys, kad šie pokyčiai gali būti susiję su gamybos įmonių sukauptomis atsargomis, kurias norima sumažinti artėjant ekonominiam nuosmukiui. Pastebima, kad darbo vietų skaičius sektoriuje auga, NL įmonės gamino daugiau investicinių prekių, pavyzdžiui, įrangos (galimai dėl to, kad užsakančios įmonės energiją taupančių sprendimų) | <https://nltimes.nl/2022/10/03/dutch-manufacturing-industry-suffers-contraction-first-time-two-years> |  |
| Spalio 3 d. | Nyderlandai 2022 m. Europos inovacijų reitinge (EIS) užima ketvirtą vietą ir yra viena vieta aukščiau nei 2021 m. reitinge. | <https://investinholland.com/news/european-innovation-scoreboard-2022-netherlands/> |  |
| Spalio 5 d. | Per pirmuosius šešis 2022 m. mėn. NL įmonės ir vartotojai užsienio transporto paslaugų importavo už 22,7 mlrd. eurų, t. y. beveik 32% daugiau nei 2021 m. I-ąjį pusmetį. Tuo pat metu transporto paslaugų eksporto vertė išaugo daugiau nei 27% iki 27,9 mlrd. EUR. | <https://www.cbs.nl/en-gb/news/2022/40/import-value-of-transport-services-32-percent-up-in-first-half-of-2022> |  |
| Spalio 5 d. | Roterdamo uosto vadovybė parengė uosto veiklos scenarijus iki 2050 m. 4-iuose pasauliniuose scenarijuose dėmesys skiriamas klausimui, kaip geopolitikos, ekonomikos, visuomenės ir technologijų pokyčiai paveiks uosto pramoninį kompleksą, uosto pralaidumo dydį bei krovinio sudėtį. | <https://www.portofrotterdam.com/en/news-and-press-releases/port-of-rotterdam-authority-presents-future-scenarios-for-2050> |  |

Parengė:

Giedrė Geleževičienė, LR ambasados Nyderlandų Karalystėje pirmoji sekretorė, tel. + 31646752333, el. paštas [giedre.gelezeviciene@urm.lt](mailto:giedre.gelezeviciene@urm.lt)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)